
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	13 mai 2014

	Nr.
	4c-7/244


RAPORT  DE  ÎNLOCUIRE
asupra proiectului de Lege pentru modificarea alin.(2) al art.9 din Legea nr.17/2000 privind asistenţa socială a persoanelor vâstnice

În temeiul art.70 din Regulamentul Camerei Deputaţilor, republicat, proiectul de lege pentru modificarea alin.(2) al art.9 din Legea nr.17/2000 privind asistenţa socială a persoanelor vâstnice a fost retrimis Comisiei pentru muncă şi protecţie socială, prin adresa nr.PLx 522/2013 din 6 mai 2014, în vederea reexaminării şi întocmirii unui nou raport.
Proiectul de lege are ca obiect de reglementare modificarea alin.(2) al art.9 din Legea nr.17/2000 privind asistenţa socială a persoanelor vârstnice, republicată, cu modificările şi completările ulterioare, astfel încât de serviciile sociale şi sociomedicale să beneficieze, fără plata contribuţiei, persoanele vârstnice care nu au venituri sau ale căror venituri sunt mai mici decât triplul venitului lunar luat în calcul la stabilirea ajutorului social pentru o persoană singură.

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată. 

Proiectul de Lege a fost adoptat de Senat în şedinţa din 18 noiembrie 2013.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

La întocmirea prezentului raport, Comisia a avut în vedere:

· avizul favorabil al Consiliului Legislativ (nr.757/22.07.2013)

· avizul negativ al Consiliului Economic şi Social (nr.2099/02.07.2013)

· avizul favorabil al Comisiei juridice, de disciplină şi imunităţi (nr.4c-11/1399/16.12.2013)

· avizul favorabil al Comisiei pentru sănătate şi familie (nr.4c-281/10.12.2013)

· avizul favorabil al Comisiei pentru egalitatea de şanse pentru femei şi bărbaţi (nr.37/496/11.12.2013)

· punctul de vedere, favorabil, al Guvernului (nr.1998/28.10.2013).
La reluarea dezbaterilor în cadrul şedinţei din data de 12 mai 2014, a participat, în conformitate cu prevederile art.55 din Regulamentul Camerei Deputaţilor, doamna Carmen Manu, director în Ministerul Muncii, Familiei, Protecţiei Sociale şi Persoanelor Vârstnice.

La lucrări şi-au înregistrat prezenţa 21 deputaţi, din totalul de 24 membri ai comisiei.


În urma finalizării dezbaterilor, membrii Comisiei au hotărât, cu unanimitate de voturi, adoptarea proiectului de lege cu amendamente, prezentate în Anexa la prezentul raport, care înlocuieşte raportul comisiei depus anterior cu nr.4c-7/692 în data de 06.02.2014..




PREŞEDINTE,






SECRETAR,



Florin Iordache






Mihăiţă Găină

Întocmit,

Expert parlamentar Adriana Breazu
Anexa

Amendamente admise
În urma finalizării dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text 

act normativ de bază
	Text 

adoptat de Senat
	Text propus de Comisie

(autorul amendamentului)
	Motivarea

amendamentelor propuse

	1. 
	__
	Lege pentru modificarea alin.(2) al art.9 din Legea nr.17/2000 privind asistenţa socială a persoanelor vârstnice


	Nemodificat 
	

	2. 
	__
	Articol unic. - Alineatul (2) al articolului 9 din Legea nr.17/2000 privind asistenţa socială a persoanelor vârstnice, republicată în Monitorul Oficial al României, Partea I, nr.157 din 6 martie 2007, cu modificările şi completările ulterioare, se modifică după cum urmează:

	Nemodificat 
	

	3. 
	(2) Serviciile prevăzute la art. 8 lit. a) şi b) se asigură fără plata contribuţiei persoanelor vârstnice care, evaluate potrivit grilei naţionale de evaluare a nevoilor persoanelor vârstnice, nu au venituri sau ale căror venituri sunt mai mici de 5 ori decât nivelul venitului net lunar luat în calcul la stabilirea ajutorului social pentru o persoană singură.
	„(2) Serviciile prevăzute la art.8 lit.a) şi b) se asigură fără plata contribuţiei persoanelor vârstnice care, evaluate potrivit grilei naţionale de evaluare a nevoilor persoanelor vârstnice, nu au venituri sau ale căror venituri sunt mai mici decât triplul venitului net lunar luat în calcul la stabilirea ajutorului social pentru o singură persoană.”


	„(2) Serviciile prevăzute la art.8 lit.a) şi b) se asigură fără plata contribuţiei persoanelor vârstnice care, evaluate potrivit grilei naţionale de evaluare a nevoilor persoanelor vârstnice, nu au venituri sau ale căror venituri nete sunt mai mici decât triplul nivelului lunar al venitului minim garantat pentru persoana singură prevăzut la art.4 din Legea nr.416/2001 privind venitul minim garantat, cu modificările şi completările ulterioare.”

Autor: deputat Florin Iordache


	Pentru a nu se crea confuzii între veniturile realizate de persoană/familie reglementate la art.8 din Legea nr.416/2001 şi indicatorul la care se face referire în iniţiativa legislativă, care reprezintă un nivel maxim al ajutorului social acordat persoanei singure şi care este reglementat la art.4 alin.(1) lit.a) din Legea nr.416/2001.

Concordanţă cu sintagma utilizată în cadrul Legii nr.416/2001.

